《巡社纪事》
清代·谭垣

振策向平埔，已过茄藤港。瞥见小琉球，瀛海遥相望。

番社辟南隅，放䌇乃保障。编竹起连廒，仓庚数千量。

边海土虽瘠，近山地仍旷。佥称归化后，我皇恩浩荡。

番赋既全蠲，番丁不加饷。更以所蠲租，一半给番养。

老者亦已耋，少者日以壮。共依覆帱中，尊亲永无忘。

我职司拊循，咨诹颇谐畅。暇日仍来此，勿使耕耘妨。

作者简介：谭垣，字牧亭，号桂峤，江西龙南人。清乾隆十三年 （1748）进士，乾隆二十九年（1764）五月任凤山知县。缉盗安民，尤重建设。秩满，士民伐石纪绩。